‘લોર્ડ ઓફ ધ ડાન્સ’ તખલ્લુસ જેને મળ્યું તે એક રશિયન ડાન્સર હતા.. જેનું નામ છે રુડોલ્ફ ન્યુરેવ. તેના જેવો શ્રેષ્ઠ મેલ બેલે ડાન્સર બીજો થયો નથી તેવું કહેવાય છે. લાખો લોકો સુધી તે સોવિયેત બેલે ડાન્સ આર્ટને લઇ ગયેલો. તેના શો ‘સ્વાન લેક’ ઉપરથી તો બ્લેક સ્વાન કરીને એક અદ્ભુત ફિલ્મ પણ બની ગઇ છે. તેના ઇમોશનલ પર્ફોર્મન્સ સાથે લોકો તરત કનેક્ટ થઇ જતા. 1961માં રશિયન સરકાર સાથે વાંધો પડતાં તે રશિયા છોડીને ફ્રાન્સ ચાલ્યો ગયો. ઇન્ટરનેશનલ હેડલાઇનમાં આ ન્યૂઝ ચમક્યા હતા. પેરિસમાં તેણે અનેક શો કર્યા. 1983થી 1989 દરમિયાન પેરિસ ઓપેરા બેલેનો તે ડિરેક્ટર હતો. ફિલ્મોમાં પણ તે આવ્યો. તેની સુંદર કોરિયોગ્રાફી ઉપરથી ઘણાં લોકોને પ્રેરણા મળી. બદનસીબે એઇડ્સના રોગે રુડોલ્ફનો 1993માં ભોગ લઇ લીધો.